CELEX: 32010D0266
Language: mt
Date: 2010-04-30 00:00:00
Title: 2010/266/: Deċiżjoni tal-Kummissjoni tat- 30 ta’ April 2010 li temenda d-Deċiżjonijiet 92/260/KEE, 93/195/KEE, 93/197/KEE u 2004/211/KE dwar l-importazzjoni ta’ żwiemel irreġistrati minn ċerti partijiet taċ-Ċina u l-adattament ta’ ċerti denominazzjonijiet ta’ pajjiżi terzi (notifikata bid-dokument numru C(2010) 2635) (Test b’relevanza għaż-ŻEE)

11.5.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 117/85
               
            DEĊIŻJONI TAL-KUMMISSJONI
      tat-30 ta’ April 2010
      li temenda d-Deċiżjonijiet 92/260/KEE, 93/195/KEE, 93/197/KEE u 2004/211/KE dwar l-importazzjoni ta’ żwiemel irreġistrati minn ċerti partijiet taċ-Ċina u l-adattament ta’ ċerti denominazzjonijiet ta’ pajjiżi terzi
      (notifikata bid-dokument numru C(2010) 2635)
      (Test b’relevanza għaż-ŻEE)
      (2010/266/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar kundizzjonijiet tas-saħħa tal-annimali li jirregolaw il-moviment u l-importazzjoni tal-ekwidi minn pajjiżi terzi (1), u b’mod partikolari l-Artikolu 12(1) u (4), punt (a) tal-Artikolu 15, l-Artikolu 16(2) u l-fażi introduttorja u l-punti (i) u (ii) tal-Artikolu 19 tagħha,
      Billi:
      
                  (1)
               
               
                  Id-Deċiżjoni tal-Kummissjoni 92/260/KEE tal-10 ta’ April 1992 dwar kundizzjonijiet tas-saħħa ta’ annimali u ċertifikazzjoni veterinarja għal dħul temporanju ta’ żwiemel irreġistrati (2) tagħti kompiti lil pajjiżi terzi, li minnhom ġie awtorizzat id-dħul temporanju fl-Unjoni ta’ żwiemel irreġistrati, lil gruppi sanitarji ta’ pajjiżi għall-applikazzjoni ta’ ħtiġijiet speċifiċi tas-saħħa tal-annimali u taċ-ċertifikazzjoni.
               
            
                  (2)
               
               
                  Id-Deċiżjoni tal-Kummissjoni 93/195/KEE tat-2 ta’ Frar 1993 dwar is-saħħa tal-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta’ żwiemel irreġistrati għat-tiġrija, kompetizzjoni u avvenimenti kulturali wara esportazzjoni temporanja (3) tagħti kompiti lil pajjiżi terzi, li minnhom ġie awtorizzat id-dħul mill-ġdid fl-Unjoni ta’ dawn iż-żwiemel, lil gruppi sanitarji għall-applikazzjoni ta’ ħtiġijiet speċifiċi tas-saħħa tal-annimali u tipprovdi mudell ta’ ċertifikati tas-saħħa tal-annimali biex jintużaw għal żwiemel irreġistrati li pparteċipaw f’avvenimenti ekwestri speċifiċi.
               
            
                  (3)
               
               
                  Id-Deċiżjoni tal-Kummissjoni 93/197/KEE tal-5 ta’ Frar 1993 dwar kundizzjonijiet tas-saħħa ta’ annimali u ċertifikazzjoni veterinarja għall-importazzjoni ta’ annimali tar-razza tal-ekwidi rreġistrati għat-tnissil u produzzjoni (4) tagħti kompiti lil pajjiżi terzi, li minnhom ġie awtorizzat id-dħul temporanju fl-Unjoni ta’ dawn l-ekwidi, lil gruppi sanitarji għall-applikazzjoni ta’ ħtiġijiet speċifiċi tas-saħħa tal-annimali u taċ-ċertifikazzjoni.
               
            
                  (4)
               
               
                  Id-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ ekwidi ħajjin u ta’ semen, ova u embrijoni tal-ispeċi ekwina (5) tistabbilixxi lista ta’ pajjiżi terzi, jew partijiet minnhom, li l-Istati Membri jawtorizzaw minnhom, fost l-oħrajn, id-dħul temporanju ta’ żwiemel irreġistrati, id-dħul mill-ġdid ta’ żwiemel irreġistrati wara esportazzjoni temporanja għal tiġrija, kompetizzjoni u avvenimenti kulturali u l-importazzjoni ta’ ekwidi rreġistrati u ekwidi għat-tgħammir u l-produzzjoni. Dik il-lista, stabbilita fl-Anness I ta’ din id-Deċiżjoni, tagħti l-kompitu wkoll lil dawk il-pajjiżi terzi u l-partijiet tagħhom lil ċerti gruppi sanitarji speċifiċi.
               
            
                  (5)
               
               
                  Id-Deċiżjonijiet 92/260/KEE, 93/195/KEE u 93/197/KEE jqisu r-reġjonalizzazzjoni kif prevista fid-Deċiżjoni tal-Kummissjoni 92/160/KEE (6) Din id-Deċiżjoni tħassret bid-Deċiżjoni 2004/211/KE. Skont dan, huwa meħtieġ li jiġi emendat l-Anness I ta’ dawn it-tliet Deċiżjonijiet abbażi ta’ reġjonalizzazzjoni kif issa ġiet prevista fid-Deċiżjoni 2004/211/KE, kif ukoll il-gruppi sanitarji stabbiliti f’din id-Deċiżjoni.
               
            
                  (6)
               
               
                  Sabiex jospitaw l-avvenimenti ekwestri tas-16-il edizzjoni tal-Logħob Asjatiku, l-awtoritajiet kompetenti talbu r-rikonoxximent taż-żona ħielsa mill-marda tal-ekwina li dawn stabbilixxew fid-distrett amministrattiv tal-Belt ta’ Conghua, il-Muniċipalità ta’ Guangzhou, il-Provinċja ta’ Guangdong fiċ-Ċina. F’Jannar 2010, il-Kummissjoni għamlet spezzjoni veterinarja fiċ-Ċina, inkluża ż-żona ħielsa mill-marda tal-ekwina, li tikkonsisti f’żona ċentrali, li hi inkorporata f’żona ta’ sorveljanza mdawra b’żona ta’ protezzjoni, u li hi konnessa ma’ ajruport u port b’passaġġi għall-awtostrada ta’ bijosigurtà.
               
            
                  (7)
               
               
                  L-awtoritajiet Ċiniżi pprovdew għadd ta’ garanziji b’mod partikolari fir-rigward ta’ notifikabilità tal-mard imsemmi fl-Anness A tad-Direttiva 90/426/KEE f’pajjiżhom u l-istabbiliment biex jikkonformaw b’mod sħiħ mal-Artikolu 12(2)(f) fir-rigward tan-notifika ta’ mard immedjat lill-Kummissjoni u lill-Istati Membri.
               
            
                  (8)
               
               
                  Sabiex jiżguraw il-ħarsien sostenibbli tal-istatus tas-saħħa tal-popolazzjoni ekwina fiż-żona ħielsa mill-mard tal-ekwini, l-awtoritajiet Ċiniżi ntrabtu biex iħaddmu faċilità ta’ kwarantina fiż-żona ta’ protezzjoni biex tikkontrolla d-dħul ta’ ekwidi minn stabbilimenti f’partijiet oħrajn taċ-Ċina jew minn pajjiżi mhux imsemmija fl-Anness I tad-Deċiżjoni 2004/211/KE. Matul din il-kwarantina ta’ qabel id-dħul, l-annimali huma soġġetti għat-testijiet tas-saħħa tal-annimali f’konformità mal-kundizzjonijiet tal-importazzjoni tal-UE.
               
            
                  (9)
               
               
                  Qabel il-kwarantina ta’ qabel id-dħul, iċ-ċaqliq ta’ dawn l-ekwidi hu kkontrollat biex jiżgura li l-istandards stabbiliti fl-Artikolu 4 tad-Direttiva 90/426/KEE jista’ jiġi ċċertifikat għall-istabbilimenti barra ż-żona ħielsa mill-mard tal-ekwini li dawn inżammu fiha matul 180 jum qabel ma ntbagħtu lejn l-Unjoni Ewropea.
               
            
                  (10)
               
               
                  Filwaqt li jiġu kkunsidrati r-riżultati sodisfaċenti rrappurtati minn din l-ispezzjoni, flimkien mal-informazzjoni u l-garanziji pprovduti miċ-Ċina, huwa xieraq li ċ-Ċina tiġi inkluża fil-lista stipulata fl-Anness I tad-Deċiżjoni 2004/211/KE, iżda fl-istess ħin biex iċ-Ċina tinqasam f’reġjuni għal ċertu mard tal-ekwina u biex tawtorizza biss l-introduzzjoni ta’ żwiemel irreġistrati miż-żona ħielsa mill-mard tal-ekwina f’Guangzhou, il-Provinċja ta’ Guangdong.
               
            
                  (11)
               
               
                  Mil-lat epidemjoloġiku ż-żona ħielsa mill-marda tal-ekwina f’Guangzhou, il-Provinċja ta’ Guangdong, fiċ-Ċina għandha tingħata lill-grupp sanitarju C fil-lista fl-Anness I tad-Deċiżjoni 2004/211/KE. Dak l-Anness għandu għalhekk jiġi emendat skont dan.
               
            
                  (12)
               
               
                  Konsegwentement, huwa meħtieġ li tiġi emendata d-Deċiżjoni 92/260/KEE biex tinkludi din il-parti taċ-Ċina fil-lista ta’ pajjiżi fl-Anness I ta’ din id-Deċiżjoni u li jiġu adattati t-titolu u ċerti rekwiżiti ta’ ttestjar taċ-Ċertifikat tas-Saħħa C tal-Anness II ta’ din id-Deċiżjoni.
               
            
                  (13)
               
               
                  Għall-iskop tad-dħul mill-ġdid ta’ żwiemel irreġistrati, huwa meħtieġ li jiġi aġġornat l-Artikolu 1 biex jinkludi din il-parti taċ-Ċina fil-lista ta’ pajjiżi fl-Anness I, li jiġi adattat it-titolu taċ-ċertifikat tas-saħħa fl-Anness II u li jinbidel iċ-ċertifikat tas-saħħa fl-Anness VII tad-Deċiżjoni 93/195/KEE.
               
            
                  (14)
               
               
                  Huwa meħtieġ ukoll li tiġi emendata d-Deċiżjoni 93/197/KEE biex tinkludi din il-parti taċ-Ċina fil-lista ta’ pajjiżi fl-Anness I u biex jiġu adattati t-titolu u ċerti rekwiżiti ta’ ttestjar taċ-Ċertifikat tas-Saħħa C tal-Anness II ta’ din id-Deċiżjoni.
               
            
                  (15)
               
               
                  Fl-istess ħin ċerti denominazzjonijiet ta’ pajjiżi terzi fid-Deċiżjonijiet 92/260/KEE, 93/195/KEE u 93/197/KEE huma adattati għad-denominazzjonijiet korrispondenti fil-lista ta’ pajjiżi terzi stabbiliti bid-Deċiżjoni 2004/211/KE.
               
            
                  (16)
               
               
                  Il-miżuri previsti f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Emendi għad-Deċiżjoni 92/260/KEE
      Id-Deċiżjoni 92/260/KEE hija emendata kif ġej:
      
                  (1)
               
               
                  L-Anness I jinbidel bit-test tal-Anness I ta’ din id-Deċiżjoni;
               
            
                  (2)
               
               
                  Fit-titolu ta’ kull wieħed miċ-ċertifikati tas-saħħa tal-annimali minn A sa F tal-Anness II il-kliem li jsegwu l-kliem “ĊERTIFIKAT TAS-SAĦĦA” huma mibdula b’dan li ġej:
                  “għad-dħul temporanju fl-Unjoni Ewropea ta’ żwiemel irreġistrati għal perjodu ta’ inqas minn 90 jum f’konformità mad-Deċiżjoni 2004/211/KE”;
               
            
                  (3)
               
               
                  Il-punt (l) fit-Taqsima III taċ-ċertifikat tas-saħħa C tal-Anness II hu mibdul b’dan li ġej:
                  
                              “(l)
                           
                           
                              Jekk iż-żiemel jiġi miċ-Ċina(1)
                                 (3) jew mit-Tajlandja (3), kien soġġett għal test ta’ fissazzjoni kumplimentari għall-glanders u għal dourine li kellu riżultati negattivi f’tidwib tas-serum ta’ wieħed f’10 fuq kampjun tad-demm miġbur fi żmien għaxart ijiem ta’ esportazzjoni fuq…(4)
                                 (5);”.
                           
                        
            Artikolu 2
      Emendi għad-Deċiżjoni 93/195/KEE
      Id-Deċiżjoni 93/195/KEE hija emendata kif ġej:
      
                  (1)
               
               
                  Is-seba’ inċiż tal-Artikolu 1 jinbidel b’dan li ġej:
                  
                              “—
                           
                           
                              ħadu sehem fl-avvenimenti ekwestri tal-Logħob Asjatiku jew għat-Tazza tad-Dinja tal-Kapaċità ta’ Reżistenza, irrispettivament f’liema mill-pajjiżi terzi, territorji jew partijiet tagħhom se ssir il-kompetizzjoni, u mil-liema dħul mill-ġdid fl-Unjoni hi awtorizzata kif previst mit-tieni inċiż tal-Artikolu 3 tad-Deċiżjoni 2004/211/KE u indikat fil-kolonna 7 tal-Anness I ta’ din id-Deċiżjoni, u jissodisfaw ir-rekwiżiti stabbiliti fiċ-ċertifikat tas-saħħa f’konformità mal-mudell stabbilit fl-Anness VII ta’ din id-Deċiżjoni.”
                           
                        
            
                  (2)
               
               
                  It-titolu taċ-ċertifikat tas-saħħa tal-annimali fl-Anness II huwa mibdul b’dan li ġej:
                  “ĊERTIFIKAT TAS-SAĦĦA
                  għad-dħul mill-ġdid fl-Unjoni Ewropea ta’ żwiemel irreġistrati għat-tiġrija, kompetizzjoni u avvenimenti kulturali wara esportazzjoni temporanja għal perjodu ta’ inqas minn 30 jum”.
               
            
                  (3)
               
               
                  L-Annessi I u VII jinbidlu f’konformità mal-Anness II ta’ din id-Deċiżjoni.
               
            Artikolu 3
      Emendi għad-Deċiżjoni 93/197/KEE
      Id-Deċiżjoni 93/197/KEE hija emendata kif ġej:
      
                  (1)
               
               
                  l-Anness I hu mibdul mit-test fl-Anness III għal din id-Deċiżjoni;
               
            
                  (2)
               
               
                  Fit-titolu ta’ kull wieħed miċ-ċertifikati tas-saħħa tal-annimali minn A sa F tal-Anness II il-kliem li jsegwu l-kliem “ĊERTIFIKAT TAS-SAĦĦA” huma mibdula b’dan li ġej:
                  “għal importazzjonijiet fl-Unjoni Ewropea ta’ ekwidi rreġistrati u ekwidi għat-tgħammir u l-produzzjoni f’konformità mad-Deċiżjoni 2004/211/KE”.
               
            
                  (3)
               
               
                  Il-punt (m) fit-Taqsima III taċ-ċertifikat tas-saħħa C tal-Anness II hu mibdul b’dan li ġej:
                  
                              “(m)
                           
                           
                              Jekk iż-żiemel jiġi miċ-Ċina(1)
                                 (3) jew mit-Tajlandja (3), kien soġġett għal test ta’ fissazzjoni kumplimentari għall-glanders u għal dourine li kellu riżultati negattivi f’tidwib tas-serum ta’ wieħed f’10 fuq kampjun tad-demm miġbur fi żmien 21 jum ta’ esportazzjoni fuq …(4);”.
                           
                        
            Artikolu 4
      Emendi għad-Deċiżjoni 2004/211/KE
      L-Anness I tad-Deċiżjoni Nru 2004/211/KE huwa emendat skont l-Anness IV ta’ din id-Deċiżjoni.
      Artikolu 5
      Indirizzati
      Din id-Deċiżjoni hija indirizzata lill-Istati Membri.
      
         Magħmul fi Brussell, it-30 ta’ April 2010.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 224, 18.8.1990, p. 42.
      
         (2)  ĠU L 130, 15.5.1992, p. 67.
      
         (3)  ĠU L 86, 6.4.1993, p. 1.
      
         (4)  ĠU L 86, 6.4.1993, p. 16.
      
         (5)  ĠU L 73, 11.3.2004, p. 1.
      
         (6)  ĠU L 71, 18.3.1992, p. 27.
      
         ANNESS I
         
            
               “ANNESS I
               
                  Il-Grupp Sanitarju A
                   (1)
               
               L-Isvizzera (CH), il-Groenlandja (GL), l-Islanda (IS)
               
                  Il-Grupp Sanitarju B
                   (1)
               
               L-Awstralja (AU), il-Belarus (BY), il-Kroazja (HR), il-Montenegro (ME), dik li kienet ir-Repubblika Jugoslava tal-Maċedonja (2) (MK), New Zealand(NZ), is-Serbja(RS), ir-Russja (3) (RU), l-Ukrajna (UA)
               
                  Il-Grupp Sanitarju C
                   (1)
               
               Il-Kanada (CA), Iċ-Ċina (3) (CN), Ħong Kong (HK), il-Ġappun (JP), ir-Repubblika tal-Korea (KR), il-Makaw (MO), il-Malasja (peninsula) (MY), Singapor (SG), it-Tajlandja (TH), l-Istati Uniti tal-Amerika (US)
               
                  Il-Grupp Sanitarju D
                   (1)
               
               L-Arġentina (AR), il-Barbados (BB), il-Bermuda (BM), il-Bolivja (BO), il-Brażil (3) (BR), iċ-Ċili (CL), Kuba (CU), il-Ġamajka (JM), il-Messiku (3) (MX), il-Peru (3) (PE), il-Paragwaj (PY), l-Urugwaj (UY)
               
                  Il-Grupp Sanitarju E
                   (1)
               
               L-Emirati Għarab Magħquda (AE), il-Baħrejn (BH), l-Alġerija (DZ), l-Eġittu (3) (EG), l-Iżrael (IL), il-Ġordan (GO), il-Kuwajt (KW), il-Libanu (LB), il-Libja (LY), il-Marokk (MA), l-Oman (OM), il-Qatar (QA), l-Arabja Sawdija (3) (SA), is-Sirja (SY), it-Tuneżija (TN), it-Turkija (3) (TR)
               
                  Il-Grupp Sanitarju F
                   (1)
               
               L-Afrika t’Isfel (3) (ZA)
            
         
         
            (1)  Il-grupp sanitarju kif indikat fil-kolonna 5 tal-Anness I tad-Deċiżjoni 2004/211/KE. Pajjiżi terzi, territorji jew partijiet tagħhom assenjati lil dak il-grupp sanitarju għandhom jużaw iċ-ċertifikat tas-saħħa bl-istess ittra stipulata fl-Anness II ta’ din id-Deċiżjoni.
         
            (2)  Dan il-Kodiċi proviżorju ma jippreġudika, bl-ebda mod, id-denominazzjoni definittiva għal dan il-pajjiż, li se tkun approvata wara l-konklużjoni tan-negozjati li għaddejjin bħalissa fin-Nazzjonijiet Uniti.
         
            (3)  Parti mill-pajjiż terz jew territorju f’konformità mal-Artikolu 13(2)(a) tad-Direttiva 90/426/KEE kif indikat fil-kolonni 3 u 4 tal-Anness I tad-Deċiżjoni 2004/211/KE.
      
      
         ANNESS II
         L-Annessi I u VII mad-Deċiżjoni 93/195/KEE jiġu emendati kif gej:
         
                     1.
                  
                  
                     L-Anness I jinbidel b’dan li ġej:
                     
                        “ANNESS I
                        
                           Il-Grupp Sanitarju A
                            (1)
                        
                        L-Isvizzera (CH), il-Groenlandja (GL), l-Islanda (IS)
                        
                           Il-Grupp Sanitarju B
                            (1)
                        
                        L-Awstralja (AU), il-Belarus (BY), il-Kroazja (HR), il-Montenegro (ME), dik li kienet Repubblika Jugoslava tal-Maċedonja (2) (MK), New Zealand (NZ), is-Serbja(RS), ir-Russja (3) (RU), l-Ukrajna (UA)
                        
                           Il-Grupp Sanitarju C
                            (1)
                        
                        Il-Kanada (CA), iċ-Ċina (CN) (3), Ħong Kong (HK), il-Ġappun (JP), ir-Repubblika tal-Korea (KR), il-Makaw (MO), il-Malasja (peninsula) (MY), Singapor (SG), it-Tajlandja (TH), l-Istati Uniti tal-Amerika (US)
                        
                           Il-Grupp Sanitarju D
                            (1)
                        
                        L-Arġentina (AR), il-Barbados (BB), il-Bermuda (BM), il-Bolivja (BO), il-Brażil (3) (BR), iċ-Ċili (CL), il-Kosta Rika (3) (CR), Kuba (CU), il-Ġamajka (JM), il-Messiku (3) (MX), il-Peru (3) (PE), il-Paragwaj (PY), l-Urugwaj (UY)
                        
                           Il-Grupp Sanitarju E
                            (1)
                        
                        L-Emirati Għarab Magħquda (AE), il-Baħrejn (BH), l-Alġerija (DZ), l-Eġittu (3) (EG), l-Iżrael (IL), il-Ġordan (GO), il-Kuwajt (KW), il-Libanu (LB), il-Libja (LY), il-Marokk (MA), l-Oman (OM), il-Qatar (QA), l-Arabja Sawdija (3) (SA), is-Sirja (SY), it-Tuneżija (TN), it-Turkija (3) (TR)
                     
                  
               
                     2.
                  
                  
                     L-Anness VII jinbidel b’dan li ġej:
                     
                        “ANNESS VII
                        
                           
                        Test ta 'immaġni
                        
                           ĊERTIFIKAT TAS-SAĦĦA
                           għad-dħul mill-ġdid ta’ żwiemel irreġistrati wara l-esportazzjoni temporanja għal inqas minn 60 jum biex jipparteċipaw f’-l-avvenimenti ekwestrjani tal-Logħob Asjatiku jew għat-Tazza tad-Dinja tal-Kapaċità ta’ Reżistenza
                           Nru taċ-Ċertifikat: …
                           Avveniment speċifiku:
                           Logħob Asjatiku fil- … (1) Tazza tad-Dinja tal-Kapaċità ta’ Reżistenza fil- … (1)
                           Pajjiż terz tal-esportazzjoni: …
                           (daħħal l-isem tal-pajjiż)
                           Ministeru responsabbli: …
                           (daħħal l-isem tal-Ministeru)
                           I. Identifikazzjoni taż-żiemel
                           (a) Nru tad-dokument ta’ identifikazzjoni: …
                           (b) Ivvalidat minn: …
                           (isem l-awtorità kompetenti)
                           II. L-oriġini taż-żiemel
                           Iż-żiemel għandu jintbagħat minn: …
                           (post tat-tluq)
                           lil: …
                           (il-post tad-destinazzjoni)
                           bl-ajru (1): …
                           (agħti n-numru tat-titjira)
                           bit-trasport bl-art (1): …
                           (agħti n-numru tal-pjanċa)
                           L-isem u l-indirizz ta’ min jibgħat: …
                           L-isem u l-indirizz ta’ min jirċievi: …
                           III. Tagħrif dwar is-saħħa
                           Jiena, li ismi jidher imniżżel aktar ‘l isfel, niċċertifika li ż-żiemel deskritt aktar ‘il fuq jilħaq il-kundizzjonijiet meħtieġa li ġejjin:
                           (a) ġej minn pajjiż terz, territorju jew, fejn ir-reġjonalizzazzjoni tapplika skont l-Artikolu 13(2)(a) tad-Direttiva 90/426/KEE, parti minn pajjiż terz jew territorju mniżżel fl-Anness I tad-Deċiżjoni tal-Kummissjoni 2004/211/KE fejn dan il-mard li ġej hu mgħarraf b’obbligu fil-pajjiż terz kollu jew fit-territorju: Il-marda Afrikana taż-żwiemel, id-dourine, il-glanders, l-enċefalomjelite tal-ekwini (tal-għamliet kollha inklużi l-enċefalomjelite Veneżweljana taż-żwiemel), l-anemija infettiva tal-ekwini, l-istomatite vesikulari, l-idrofobija (rabja) u l-antraċe;
                           (b) ġie eżaminat illum u ma wera l-ebda sinjal kliniku ta’ mard (2);
                           (c) mhux maħsub biex jinqatel skont programm nazzjonali ta’ mard infettiv jew qerda ta’ mard li jittieħed;
                           (d) Minħabba li d-dħul tiegħu fil-pajjiż terz, territorju jew parti tal-pajjiż tat-tluq, dan kien resident fl-istabbilimenti taħt superviżjoni veterinarja, impoġġi fi stalel differenti mingħajr ma jiġi f’kuntatt mal-ekwidi ta’ f’qagħda agħar ta’ saħħa, ħlief matul il-kompetizzjonijiet li jsiru fl-isfond tal-avvenimenti ekwestri speċifikati hawn fuq;
                           (e) jiġi minn pajjiż terz, territorju jew, fejn ir-reġjonalizzazzjoni tapplika skont l-Artikolu 13(2)(a) tad-Direttiva 90/426/KEE, parti minn pajjiż terz jew territorju li fih:
                           (i) l-enċefalomjelite ekwina Venezweljana ma tfaċċatx matul l-aħħar sentejn,
                           (ii) ma kienx hemm każ ta’ dourine matul l-aħħar sitt xhur;
                           (iii) il-glanders ma tfaċċatx matul l-aħħar sitt xhur;
                           (f) ma jiġix minn pajjiż terz, territorju jew parti meqjusa tiegħu, skont l-Artikolu 13(2)(a) tad-Direttiva 90/426/KEE, bħala mhux ħieles mill-marda taż-żwiemel Afrikani;
                        
                        
                           
                        Test ta 'immaġni
                        
                           (g) ma jiġix minn stabbiliment li kien soġġett għall-projbizzjoni għar-raġunijiet tas-saħħa tal-annimali lanqas ma kien f’kuntatt ma’ ekwidi minn stabbiliment li kien soġġett għall-projbizzjoni ta’ raġunijiet tas-saħħa tal-annimali:
                           (i) matul is-sitt xhur fil-każ ta’ enċefalomjelite ekwina, li tibda fid-data li fiha l-ekwidi li jsofru mill-mard huma maqtula;
                           (ii) fil-każ ta’ anemija infettiva, sad-data li fiha, l-ekwidi infettati nqatlu, l-ekwidi li jibqgħu jkunu wrew reazzjoni negattiva għaż-żewġ testijiet Coggins imwettqa fi żmien tliet xhur bejn il-wieħed u l-ieħor;
                           (iii) matul sitt xhur fil-każ tal-istomatite vesikulari;
                           (iv) matul sitt xhur fil-każ tal-artritis virali tal-ekwina;
                           (v) waqt xahar mill-aħħar każ rekordjat, fil-każ ta’ idrofobja;
                           (vi) matul 15-il ġurnata mill-aħħar każ rekordjat, fil-każ ta’ traċina.
                           Jekk l-annimali kollha tal-ispeċi suxxettibbli għal mard lokalizzat fl-istabbiliment ikunu ġew maqtula u l-bini jkun iddiżinfettat, il-perjodu ta’ projbizzjoni għandu jkun ta’ 30 ġurnata, li jibda fil-ġurnata meta l-annimali jkunu ġew meqruda u l-bini ddiżinfettat, minbarra fil-każ tal-antraċe, meta l-perjodu ta’ projbizzjoni huwa ta’ 15-il ġurnata;
                           (h) skont l-aħjar tagħrif tiegħi, ma ġiex f’kuntatt ma’ ekwidi li jsofru minn marda infettiva jew li tinxtered fi 15-il ġurnata qabel id-data ta’ din id-Dikjarazzjoni.
                           IV. Informazzjoni dwar residenza u kwarantina:
                           (a) Iż-żiemel daħal fil-pajjiż terz, territorju jew parti minnu ta’ tluq fil- … (daħħal id-data).
                           (b) Iż-żiemel wasal fil-pajjiż terz, territorju jew parti minnu ta’ tluq jew minn Stat Membru tal-Unjoni Ewropea (1) jew minn … (daħħal l-isem tal-pajjiż terz, territorju jew parti minnu minn fejn wasal iż-żiemel fil-pajjiż terz, jew parti minnu ta’ tluq), dan tal-aħħar ikun wieħed mill-pajjiżi terzi, territorji jew partijiet minnhom imniżżla fl-istess grupp sanitarju fil-kolonna 5 tal-Anness I tad-Deċiżjoni tal-Kummissjoni 2004/211/KE bħala l-pajjiż terz, territorju jew parti minnu ta’ tluq.
                           (c) Iż-żiemel daħal fil-pajjiż terz, fit-territorju jew parti tal-pajjiż tat-tluq taħt kundizzjonijiet tas-saħħa tal-annimali li jkunu stretti għallinqas daqs dawk stipulati f’dan iċ-ċertifikat.
                           (d) Safejn jista’ jkun aċċertat u bbażat fuq id-Dikjarazzjoni mehmuża (li hi parti minn dan iċ-Ċertifikat) mis-sid (1) jew mir-rappreżentant tas-sid (1) taż-żiemel, iż-żiemel ma kienx kontinwament barra mill-Unjoni Ewropea għal 60 jum jew iktar, inkluża d-data tar-ritorn skedata skont dan iċ-Ċertifikat, u ma kienx barra mill-pajjiżi terzi, territorji jew partijiet tagħhom imsemmija fil-punt (b).
                           V. Iż-żiemel se jintbagħat f’vettura mnaddfa u diżinfettata minn qabel b’diżinfettant rikonoxxut uffiċjalment fil-pajjiż terz, it-territorju jew parti mill-pajjiż tat-tluq u ddisinjata b’mod li l-ħmieġ, l-imfierex u l-għalf ma jistgħux joħorġu matul it-trasport.
                           VI. Dan iċ-Ċertifikat huwa validu għal għaxart ijiem.
                           Data
                           Post
                           Timbru u firma tal-veterinarju uffiċjali(1)
                           Isem f’ittri kapitali u l-pożizzjoni.
                           (1) Il-kulur tat-timbru u tal-firma għandu jkun differenti minn dak tal-mudell stampat.
                        
                        
                           
                        Test ta 'immaġni
                        
                           DIKJARAZZJONI
                           Jiena, li ismi jidher imniżżel aktar ‘l isfel …
                           (daħħal isem is-sid (1) jew rappreżentant (1) tas-sid taż-żiemel deskritt hawn fuq b’ittri kbar)
                           niddikjara li:
                           iż-żiemel se jintbagħat direttament mill-istabbilimenti tat-tluq lejn l-istabbilimenti tad-destinazzjoni mingħajr ma jagħmel kuntatt ma’ ekwidi oħra li qegħdin f’qagħda agħar ta’ saħħa;
                           matul il-waqfa tiegħu fil-pajjiż terz, it-territorju jew parti mill-pajjiż tat-tluq iż-żiemel iċċaqlaq biss minn bini għall-ieħor taħt is-superviżjoni tal-awtoritajiet kompetenti tal-pajjiż terz tat-tluq;
                           iż-żiemel kien esportat minn Stat Membru tal-Unjoni Ewropea fil- … (daħħal id-data);
                           Minħabba li ż-żiemel telaq mill-Unjoni Ewropea inqas minn 60 jum ilu dan kien biss f’pajjiżi terzi, territorji jew partijiet tagħhom assenjati lill-istess grupp sanitarju indikat fil-kolonna 5 tal-Anness I tad-Deċiżjoni tal-Kummissjoni 2004/211/KE bħala l-pajjiż terz, it-territorju jew parti minnu tat-tluq u ġie introdott fil-pajjiż, territorju jew parti minnu minn … (daħħal l-isem ta’ pajjiż terz, territorju jew parti minnu).
                           (Post, data)
                           (Firma)
                           (1) Ħassar fejn ma japplikax.
                           (2) Dan iċ-ċertifikat għandu jinħareġ fid-data tat-tagħbija taż-żiemel biex jintbagħat lejn l-Unjoni Ewropea jew fl-aħħar jum tax-xogħol qabel l-embarkazzjoni.”
                        
                     
                  
               
            (1)  Il-grupp sanitarju kif indikat fil-kolonna 5 tal-Anness I tad-Deċiżjoni 2004/211/KE.
         
            (2)  Dan il-Kodiċi proviżorju ma jippreġudika, bl-ebda mod, id-denominazzjoni definittiva għal dan il-pajjiż, li se tkun approvata wara l-konklużjoni tan-negozjati li għaddejjin bħalissa fin-Nazzjonijiet Uniti.
         
            (3)  Parti mill-pajjiż terz jew territorju f’konformità mal-Artikolu 13(2)(a) tad-Direttiva tal-Kunsill 90/426/KEE kif indikat fil-kolonni 3 u 4 tal-Anness I tad-Deċiżjoni 2004/211/KE.
      
      
         ANNESS III
         
            
               “ANNESS I
               
                  Il-Grupp Sanitarju A
                   (1)
               
               L-Isvizzera (CH), il-Ġżejjer Falkland (FK), il-Groenlandja (GL), l-Islanda (IS)
               
                  Il-Grupp Sanitarju B
                   (1)
               
               L-Awstralja (AU), il-Belarus (BY), il-Kroazja (HR), il-Kirgiżstan (2)
                   (3) (KG), il-Montenegro (ME), dik li kienet ir-Repubblika Jugoslava tal-Maċedonja (4) (MK), New Zealand (NZ), is-Serbja (RS), ir-Russja (2) (RU), l-Ukrajna (UA)
               
                  Il-Grupp Sanitarju C
                   (1)
               
               Il-Kanada (CA), iċ-Ċina (2)
                   (3) (CN), Ħong Kong (3) (HK), il-Ġappun (3) (JP), ir-Repubblika tal-Korea (3) (KR), il-Makaw (3) (MO), il-Malasja (peninsula) (3) (MY), Singapor (3) (SG), it-Tajlandja (3) (TH), l-Istati Uniti tal-Amerika (US)
               
                  Il-Grupp Sanitarju D
                   (1)
               
               L-Arġentina (AR), il-Barbados (3) (BB), il-Bermuda (3) (BM), il-Bolivja (3) (BO), il-Brażil (2) (BR), iċ-Ċili (CL), Kuba (3) (CU), il-Ġamajka (3) (JM), il-Messiku (2) (MX), il-Peru (2)
                   (3) (PE), il-Paragwaj (PY), l-Urugwaj (UY)
               
                  Il-Grupp Sanitarju E
                   (1)
               
               L-Emirati Għarab Magħquda (3) (AE), il-Baħrejn (3) (BH), l-Alġerija (DZ), l-Eġittu (2)
                   (3) (EG), l-Iżrael (IL), il-Ġordan (3) (GO), il-Kuwajt (3) (KW), il-Libanu (3) (LB), il-Marokk (MA), il-Mawrizju (3) (MU), l-Oman (3) (OM), il-Qatar (3) (QA), l-Arabja Sawdija (2)
                   (3) (SA), is-Sirja (3) (SY), it-Tuneżija (TN), it-Turkija (2)
                   (3) (TR)
               
                  Il-Grupp Sanitarju F
                   (1)
               
               L-Afrika t’Isfel (2)
                   (3) (ZA)
               
                  Il-Grupp Sanitarju G
                   (1)
               
               Saint Pierre u Miquelon (PM)
            
         
         
            (1)  Il-grupp sanitarju kif indikat fil-kolonna 5 tal-Anness I tad-Deċiżjoni 2004/211/KE.
         Pajjiżi terzi, territorji jew partijiet tagħhom assenjati lil dak il-grupp sanitarju għandhom jużaw iċ-Ċertifikat tas-Saħħa bl-istess ittra stipulata fl-Anness II ta’ din id-Deċiżjoni.
         
            (2)  Parti mill-pajjiż terz jew territorju f’konformità mal-Artikolu 13(2)(a) tad-Direttiva 90/426/KEE kif indikat fil-kolonni 3 u 4 tal-Anness I tad-Deċiżjoni 2004/211/KE.
         
            (3)  Żwiemel irreġistrati biss.
         
            (4)  Il-Kodiċi proviżorju ma jippreġudika, bl-ebda mod, id-denominazzjoni definittiva għal dan il-pajjiż, li se tkun approvata wara l-konklużjoni tan-negozjati li għaddejjin bħalissa fin-Nazzjonijiet Uniti.”
      
      
         ANNESS IV
         L-Anness I għad-Deċiżjoni 2004/211/KE huwa emendat kif ġej:
         
                     (1)
                  
                  
                     Ir-ringiela li ġejja tiddaħħal wara d-daħla taċ-Ċili (CL):
                     
                                 “CN
                              
                              
                                 Iċ-Ċina
                              
                              
                                 CN-0
                              
                              
                                 Il-pajjiż kollu
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                  
                              
                           
                                 CN-1
                              
                              
                                 Iż-żona ħielsa mill-marda tal-ekwina fil-Belt ta’ Conghua, il-Muniċipalità ta’ Guangzhou, il-Provinċja ta’ Guangdong inkluż il-passaġġi għall-awtostrada ta’ bijosigurtà mill-ajruport u lejh fi Guangzhou u Ħong Kong (ara l-kaxxa 3 għad-dettalji)
                              
                              
                                 C
                              
                              
                                 X
                              
                              
                                 X
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —”
                              
                              
                                  
                              
                           
               
                     (2)
                  
                  
                     Għandha tiżdied il-Kaxxa 3 li ġejja:
                     
                                 “Kaxxa 3:
                              
                           
                                 CN
                              
                              
                                 Iċ-Ċina
                              
                              
                                 CN-1
                              
                              
                                 Iż-żona speċifika ħielsa mill-marda tal-ekwina fil-Provinċja ta’ Guangdong bid-delimitazzjoni li ġejja:
                                 
                                             Iż-żona ċentrali
                                          
                                          
                                             :
                                          
                                          
                                             is-sit ekwestru fil-Villaġġ ta’ Reshui, Lingkou tal-Belt ta’ Conghua u ż-żona tal-madwar li qiegħda f’radju ta’ ħames km ikkontrollata mit-triq tal-post ta’ kontroll fit-Triq Nazzjonali 105;
                                          
                                       
                                             Iż-żona ta’ sorveljanza
                                          
                                          
                                             :
                                          
                                          
                                             id-diviżjonijiet amministrattivi kollha fil-Belt ta’ Conghua u ż-żona tal-madwar li tkopri erja ta’ 2 009  km2;
                                          
                                       
                                             Iż-żona ta’ protezzjoni
                                          
                                          
                                             :
                                          
                                          
                                             fruntieri ‘l barra mid-diviżjonijiet amministrattivi kontigwi li ġejjin li jdawru ż-żona ta’ sorveljanza:
                                             
                                                         —
                                                      
                                                      
                                                         id-Distrett ta’ Baiyun, id-Distrett ta’ Luogang tal-Belt Conghua,
                                                      
                                                   
                                                         —
                                                      
                                                      
                                                         id-Distrett ta’ Huadu tal-Belt Guangzhou,
                                                      
                                                   
                                                         —
                                                      
                                                      
                                                         il-Belt ta’ Zengcheng,
                                                      
                                                   
                                                         —
                                                      
                                                      
                                                         id-diviżjonijiet amministrattivi fid-Distrett ta’ Qingcheng tal-Belt Qingyuan,
                                                      
                                                   
                                                         —
                                                      
                                                      
                                                         il-Kontea ta’ Yongkang;
                                                      
                                                   
                                                         —
                                                      
                                                      
                                                         il-Kontea ta’ Xinfeng;
                                                      
                                                   
                                                         —
                                                      
                                                      
                                                         il-Kontea Longmen;
                                                      
                                                   
                                       
                                             Il-bijosigurtà il-passaġġ tal-awtostrada
                                          
                                          
                                             :
                                          
                                          
                                             
                                                         —
                                                      
                                                      
                                                         mis-sit ekwestru fiż-żona ċentrali għall-Ajruport Internazzjonali Guangzhou Baiyun mit-Triq Nazzjonali 105, l-Awtostrada Jiebei, it-triq veloċi tal-ajruport, inkluża ż-żona ta’ esklużjoni ekwina ta’ 1 km madwar l-Ajruport Internazzjonali ta’ Baiyun fil-Belt ta’ Guangzhou;
                                                      
                                                   
                                                         —
                                                      
                                                      
                                                         mis-sit ekwestru fiż-żona ċentrali għall-Port Shenzhen Huanggang fil-fruntiera taċ-Ċina ma’ Ħong Kong mit-Triq Nazzjonali 105, l-awtostrada Jiebei, it-triq veloċi taċ-ċirku tat-Tramuntana Nru 2 u l-awtostrada ta’ Guang-Shen maż-żona ta’ esklużjoni ekwina fuq iż-żewġ naħat ta’ dik l-awtostrada ta’ wisa’ ta’ mill-inqas 1 km;
                                                      
                                                   
                                       
                                             Kwarantina ta’ qabel id-dħul
                                          
                                          
                                             :
                                          
                                          
                                             il-faċilitajiet ta’ kwarantina fiż-żona protetta magħżula mill-awtorità kompetenti għall-preparazzjoni ta’ ekwidi minn partijiet oħra taċ-Ċina għad-dħul fiż-żona ħielsa mill-marda tal-ekwina.”